APSTIPRINU

Cēsu novada domes izpilddirektora vietniece

Baiba Eglīte

*Datums skatāms laika zīmogā*

28.08.2024. Nr.261

ATKLĀTA KONKURSA NOLIKUMS

# Cēsu novada Sociālā dienesta vadītāja amata pretendentu atlasei

# *Izdots saskaņā ar*

# *Pašvaldību likuma 20.panta piektais pants*

**I Vispārīgie noteikumi**

1. Nolikums nosaka kārtību, kādā tiek organizēts amata konkurss uz Cēsu novada sociālā dienesta vadītāja (turpmāk – vadītājs) amatu (turpmāk – konkurss), konkursa izsludināšanas un norises kārtību, kā arī pretendentu iesniegto pieteikumu vērtēšanas kārtību.
2. Amata konkursa mērķis ir izvēlēties atbilstošāko pretendentu vadītāja amatam.
3. Konkursa uzdevums ir izvērtēt konkursa pretendentu atbilstību vadītāja amatam.
4. Pretendentu atbilstību vadītāja amata prasībām nosaka atbilstoši šajā nolikumā noteiktajiem vērtēšanas kritērijiem.
5. Konkursu organizē konkursa komisija (turpmāk- komisija) priekšsēdētāja un 4 (četru) locekļu sastāvā, kas izveidota ar domes priekšsēdētāja rīkojumu. Komisijas sastāvs var tikt mainīts gadījumā, ja tam ir objektīvi iemesli. Komisija var piesaistīt ekspertu ar padomdevēja funkciju.
6. Komisijas priekšsēdētājs sasauc komisijas sēdes, nosaka to norises vietu un laiku, kā arī vada komisijas sēdes. Komisijas sēdes tiek protokolētas, komisijas sēdes protokolus paraksta visi klātesošie komisijas locekļi.
7. Komisija ir lemttiesīga, ja tajā piedalās ne mazāk kā 2 (divi) komisijas locekļi.
8. Komisija darbu veic Cēsu novada domes telpās vai tiešsaistē. Komisijas sēdes ir slēgtas.
9. Konkurss notiek divās vai vairāk kārtās:
	1. pretendentu iesniegto dokumentu pārbaude (pirmā kārta),
	2. intervijas ar pretendentiem (otrā kārta),
	3. komisijai ir tiesības organizēt papildu kārtu, definējot uzdevumu.
10. Interviju norises laiku un vietu nosaka komisijas priekšsēdētājs. Interviju norises laiku un vietu komisijas sekretārs telefoniski paziņo pretendentiem, kuri izturējuši pirmo atlases kārtu un tiek aicināti uz interviju.
11. Komisija sagatavo konkursa norises noslēguma protokolu un, kopā ar konkursā uzvarējušā pretendenta iesniegtajiem dokumentiem, iesniedz Cēsu novada domei.
12. Lēmumu par pretendenta iecelšanu sociālā dienesta vadītāja amatā pieņem Cēsu novada dome.
13. Darba sludinājums tiek publicēts Cēsu novada pašvaldības interneta vietnē [www.cesis.lv](http://www.cesis.lv) sadaļā „Vakances” un Cēsu novada apvienības pārvalžu sociālajos saziņas līdzekļos, platformās, informatīvajos izdevumos. Darba sludinājums tiek publicēts Nodarbinātības valsts aģentūras vakanču portālā.

# II Sociālā dienesta vadītāja galvenie amata pienākumi un pretendentiem izvirzītās prasības

1. Vadītāja galvenie amata pienākumi:

14.1. vadīt sociālā dienesta komandu, motivējot to kopēju mērķu sasniegšanai;

14.2. plānot un organizēt sociālo darbu, sociālo pabalstu un pakalpojumu sniegšanu personām un personu grupām, kurām tas nepieciešams;

14.3. veikt sociālās vides izpēti, nosakot problēmas, izstrādāt sociālo pakalpojumu attīstības koncepcijas, priekšlikumus jaunu pakalpojumu ieviešanai un esošo pakalpojumu uzlabošanai,

14.4. nodrošināt sociālā dienesta attīstības stratēģijas izstrādāšanu un īstenošanu;

14.5. sniegt klientiem informāciju un konsultācijas par sociālo pakalpojumu saņemšanas iespējām, kā arī citu informāciju, kas sekmē klientu problēmu risināšanu un savas sociālās situācijas uzlabošanu;

14.6. pārvaldīt iestādes finanses nodrošinot budžeta plāna izstrādi un atbilstošu tā Izpildi.

# Prasības pretendentiem:

Vadītāja amata kandidātam tiek izvirzītas šādas izglītības un profesionālās pieredzes prasības:

* 1. otrā līmeņa profesionālā augstākā vai akadēmiskā augstākā izglītība vadības zinībās vai sociālajā darbā vai pedagoģijā vai psiholoģijā (augstākā izglītība sociālā darba jomā tiks uzskatīta par priekšrocību),
	2. pieredze vadošā amatā ne mazāk kā 3 gadi, vēlams valsts vai pašvaldības institūcijā un ar sociālo palīdzību, sociālo pakalpojumu sniegšanu saistītā jomā;
	3. pieredze un izpratne par finansēm, vispārējiem uzskaites un plānošanas principiem;
	4. pieredze darbā ar dažādām sociālajām grupām un prasme orientēties klientu tiesību un interešu aizsardzības jautājumos sociālās palīdzības, sociālo pakalpojumu un sociālās rehabilitācijas jomā;
	5. sociālās jomas normatīvo aktu pārzināšana, zināšanas personāla vadībā, datu statistiskajā apstrādē un analīzē;
	6. valsts valodas prasmes augstākajā līmenī;
	7. angļu valodas un/vai citas ES oficiālās valodas prasmes profesionālajai darbībai nepieciešamajā apjomā tiks uzskatītas par priekšrocību;
	8. prasme strādāt ar datoru, informācijas tehnoloģijām, biroja tehniku;
	9. prasme strādāt ar elektroniskajām dokumentu vadības un citām sistēmām;
	10. spēja pilnvērtīgi pielietot lietišķo rakstu valodas stilu ikdienas darbiem;
	11. Izpratne par ētikas normām;
	12. Prasme strādāt komandā, prasme plānot un organizēt savu un padoto darbinieku darbu, radošums un elastīgas domāšanas prasmes, spēja izrādīt iniciatīvu, stratēģiska domāšana, labas prezentēšanas, komunikācijas un organizatoriskās prasmes, precizitāte un augsta atbildības sajūta;
	13. Auto transporta vadītāja apliecība (B kategorija).
1. Konkursā var piedalīties un par tā uzvarētāju kļūt pilngadīgs pretendents, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst konkursa pretendentu atlases kritērijiem.
2. Pieteikumu ar norādi „Konkursam uz Cēsu novada Sociālā dienesta vadītāja amatu” var iesniegt personīgi (Cēsu novada pašvaldības Cēsu novada Centrālajā administrācijā, Raunas  iela 4, Cēsis, Cēsu novads, LV-4101), ar pasta starpniecību (Raunas iela 4, Cēsis, LV-4101) vai elektroniski sūtot uz e-pastu vakances@cesis.lv.
3. Pieteikums sastāv no:

18.1. CV (pretendenta dzīves un darba gaitas apraksts);

18.2. Motivēta pieteikuma, iekļaujot informāciju par atbilstību izvirzītajām prasībām, tai skaitā aprakstot pretendenta iepriekšējo pieredzi;

18.3. Redzējuma par Cēsu novada Sociālā dienesta darbu un attīstības perspektīvām (uz 1-2 lpp.);

18.4. Citiem dokumentiem pēc kandidāta ieskatiem, kas apliecina 16.punktā norādītās prasības.

1. Pieteikums jāiesniedz vai jānodrošina tā iesūtīšana **līdz 2024. gada 22.septembrim** (ieskaitot), pēc šī termiņa saņemtie pieteikumi netiek vērtēti.

# III Pieteikumu izskatīšana, vērtēšanas kritēriji, lēmuma pieņemšana

1. Pirmajā kārtā konkursa komisija pārbauda, vai pretendenti, kuri pieteikušies konkursā, ir iesnieguši visus nepieciešamos konkursa dokumentus un atbilst izvirzītajām kvalifikācijas prasībām, t.i. izglītība un darba pieredze:

20.1. Izglītība:

20.1.1. Augstākā izglītība sociālajā darbā – 2 punkti;

20.1.2. Augstākā izglītība sabiedrības vadības zinībās vai psiholoģijā vai pedagoģijā – 1 punkts;

20.1.3. Augstākā izglītība citā, 20.1.2. apakšpunktā nenorādītā, nozarē vai augstākās izglītības nav – 0 punkti;

20.2. Darba pieredze:

20.2.1. Pieredze vadošā amatā ne mazāk kā 3 gadi, valsts vai pašvaldības institūcijā un ar sociālo palīdzību, sociālo pakalpojumu sniegšanu saistītā jomā – 2 punkti;

20.2.2. Vismaz 3 gadu darba pieredze vadošā amatā, nesaistītā jomā – 1 punkts;

20.2.3. Mazāk kā 3 gadu darba pieredze vadošā amatā – 0 punkti.

Ja izvirzītās kvalifikācijas prasībās vienā no kritērijiem ir 0 punkti un/vai nav iesniegti visi nolikumā norādītie dokumenti, kandidāts netiek virzīts uz otro kārtu.

Komisijas sekretārs telefoniski paziņo intervijas norises laiku un vietu tiem pretendentiem, kuri izturējuši pirmo atlases kārtu un tiek aicināti uz interviju.

1. Otrajā kārtā(intervijā) komisija izvērtē pretendenta atbilstību un profesionālo sagatavotību iesniegtajam rakstiskajam materiālam un intervijas/prezentācijas laikā, aizpildot anketu (pielikums Nr.1) par katru kandidātu, pēc šādiem kritērijiem:
	1. zināšanas un pieredze sociālā dienesta darba organizācijā (*ir, daļēji, nav*);
	2. pieredze cilvēkresursu vadīšanā (*ir, daļēji, nav*);
	3. pieredze budžeta plānošanas un izpildes kontrolē (*ir, daļēji, nav*);
	4. ar sociālo dienestu darbību saistīto tiesību aktu pārzināšana (*ir, daļēji, nav*);
	5. prezentācijas prasmes, prasme paust savu viedokli (*ir, daļēji, nav*);
	6. saskarsmes un komunikācijas prasmes (*ir, daļēji, nav*);
	7. spēja sniegt kompetentas atbildes uz komisijas jautājumiem (*ir, daļēji, nav*).

Ja kādā no kritērijiem ir vērtējums “nav”, kandidāts netiek virzīts amatam.

1. Komisijas locekļiem ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi, inovācijām u.c.
2. Ņemot vērā iesniegto dokumentu izvērtējumu un interviju/prezentāciju rezultātus, komisija pēc anketu apkopošanas izvēlas izvirzītajām prasībām atbilstošāko pretendentu Sociālā dienesta vadītāja amatam (*kandidāts ar maksimāli lielāko punktu skaitu*) un sagatavo pamatotu domes lēmumprojektu.
3. Pēc konkursa otrās kārtas rezultātu apkopošanas komisija pieņem vienu no šādiem lēmumiem:
	1. izvēlas pretendentu, kas visvairāk atbilst sociālā dienesta vadītāja amatam izvirzītajām prasībām;
	2. noraida visus pretendentus, un komisijas priekšsēdētājs var pieņemt lēmumu par atkārtota pretendentu konkursa organizēšanu.
4. Komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam ar e-pasta starpniecību 2 (divu) darba dienu laikā pēc amata kandidātu izvērtēšanas procedūras beigām.

**IV Nobeiguma noteikumi**

1. Visi iesniegtie dokumenti paliek Cēsu novada domes rīcībā, tiem tiek piešķirts konfidenciāls raksturs.
2. Nolikums kopā ar pielikumu sagatavots uz 5 (piecām) lapām.

Izstrādāja

D.Krūmiņa-Eglīte